Stručna praksa obavlja se u trajanju od pet radnih dana u odabranoj upravnoj organizaciji. Za vrijeme trajanja izvanrednog ispitnog roka u travnju praksa neće biti organizirana. Studenti će pet radnih dana provesti u upravnoj organizaciji i poštivati propisano radno vrijeme, te nakon toga napisati izvještaj o obavljenoj praksi.

Izvještaj o obavljanju stručne prakse sastoji se od tri dijela i može se preuzeti u repozitoriju na web stranici Katedre za upravu znanost. U prvom dijelu potrebno je opisati aktivnosti i zaduženja koja su studenti dobili tijekom odrađivanja stručne prakse. U drugom dijelu treba detaljno obraditi ponuđene teme kao stručni osvrt/opažanje studenta tijekom rada u upravnoj organizaciji. Treći dio izvještaja predviđen je za zaključak. Izvještaj se popunjava **isključivo elektronski**, bez ograničenja u pogledu opsega. U izvještaju treba obavezno naznačiti e-mail adresu studenta kako bi studenti mogli biti obaviješteni o eventualnim izmjenama radi dobivanja pozitivne ocjene. Uz izvještaj, studenti trebaju s web stranice preuzeti i Obrazac o stručnoj praksi koji potpisuje mentor/ica iz upravne organizacije u kojoj se obavlja stručna praksa.

Studentima će po dolasku u upravnu organizaciji biti **dodijeljen državni/lokalni službenik u svojstvu mentora** koji će biti zadužen za njih za čitavo vrijeme obavljanja stručne prakse. Za vrijeme radnog vremena studenti se ne smiju bez odobrenja mentora udaljavati iz radnih prostorija osim radi korištenja dnevnog odmora. U slučaju hitnog razloga nedolaska odnosno udaljavanja sa mjesta obavljanja stručne prakse studenti o tome trebaju obavijestiti dr. sc. Tijanu Vukojičić Tomić u najkraćem mogućem roku.

U roku od tjedan dana završetka stručne prakse studenti su obavezni predati izvještaj u referadu kod gđe. Sanje Storjak, Gundulićeva 10, soba 14/I. Izvještaj će biti ocijenjen opisnom ocjenom koja se upisuje u indeks.

Nakon zaključenja roka za prijavu stručne prakse na studomatu, svi studenti koji su prijavu obavili u roku biti će raspoređivani u upravne organizacije. Rasporedi s imenima studenata, ali i sve druge obavijesti biti će objavljivanje na **web stranici Katedre za upravu znanost, u okviru rubrike predmet Stručna praksa**.